als_Latn dik_Latn sag_Latn
Askush s’e bën më mirë
Jose Mourinho mburret me “luftëtarët” e tij të Chelseas. Me mënyrën si luajtën kundër West Ham, thotë se treguan që janë më të mirët.
Politiko
E Enjte, 5 Mars 2015 | 07:00
0 Komente.
Jose Mourinho ka përshëndetur fitoren e madhe të Chelseas ndaj West Ham, e cila ia ka ruajtur epërsinë prej pesë pikësh, ndërkohë që ka një ndeshje më pak të zhvilluar, në natën kur të gjithë rivalët kanë fituar.
Eden Hazard, që duket se e kishte një prej ndeshjeve të tij më të mira në këtë sezon, ka shënuar për fitoren e Chelseas 1:0, ndërsa portieri Thibaut Courtois ka treguar edhe një herë çfarë heroi di të jetë.
Dukshëm i lumtur, Special One ka thënë do të flejë deri në mesditë, pasi “luftëtarët” e Chelseas kanë treguar se luajnë si kampionë, në një ndeshje tepër të vëshirë.
“Mënyra se si kanë luajtur, tregon se askush nuk e bën më mirë se ata. Janë më të mirët, ashtu siç kanë luajtur. Lojtarët e mi ishin fantastikë”.
“Kur futbolli i mirë nuk mjafton, ne luftojmë e vuajmë së bashku, përballemi me momente të rënda”.
“Nuk ishte ndeshja më e mirë për t’u luajtur pas Finales së Kupës në Wembley. Finalja është më shumë se lojë, për shkak të tensionit, presionit e emocioneve”.
“Nuk mundëm ta ‘mbysim’ lojën. Por, këto tri pikë janë masive për ne. Është një fitore e madhe. Dhe, po, do të flej deri në mesditë”.
“Po mundohemi ta ndërtojmë veten. Një kupe e kemi në xhep. Le ta shohim çfarë do të bëjmë më tutje”, është shprehur Mourinho. / Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn